देश में हो सांप्रदायिक सौहार्द्र, इमान पर चले मोमिन : बरकाती
नगरमें हुसैन कमेटी के तत्वाधान मे ईद मिलादुन्नबी के अवसर पर सोमवार रात को कांफ्रेंस का आयोजन किया गया, जिसमें दक्षिण अफ्रीका से आये मोहम्मद फारूख बरकाती मोहम्मद शब्बीर बरकाती ने नबी की शान में नाते पाक पेश की। कार्यक्रम में बाली नगर सहित आस-पास के गांवों के मोमिनों ने भाग लिया।
दक्षिण अफ्रीका से आये मो. फारूक बरकाती ने सबसे पहले नाते पाक पेश की तथा बताया तेरी नस्ले पाक में बच्चा-बच्चा नूर का, तू है एले नूर तेरा सब गराना नूर का है। उन्होंने इंसान को इंसान की तरह जीवन व्यतीत करने का संदेश देते हुए कहा की प्रत्येक धर्म में इंसान को इंसान बनने की नसीहत दी है। जो दायित्व उसके धर्म के प्रति है उन्हें बखूबी से निर्वाह करते हुए देश में अमन चैन बरकरार रखे। उन्होंने ख्वाजा का जिक्र करते हुए उनके द्वारा राष्ट्र के लिए किए गये कार्यों एवं आदर्शों के बारे मे जानकारी दी। उन्होंने देश में सांप्रदायिक सौहार्द्र कायम रखने की बात कहते हुए प्रत्येक मोमिन को इमाम पर चलने का संदेश दिया। मोहम्मद साहब के आदर्शों एवं उनके द्वारा दिए गये संदेशों को अमल करने का भी आह्वान किया। इस अवसर पर मोहम्मद शब्बीर बरकाती, मोहम्मद जावेद कादरी बासनी, अलीमुद्दीन साहब सुमेरपुर, मोहम्मद युसुफ, हाफिज जहीरुद्दीन बाली, अब्दुल गफूर साहब, युसुफ सिद्दीकी सहित आस-पास के मौलाना एवं सदर हाजी रूस्तम अली, पूर्व सदर सलीम चढवा, पूर्व सरपंच अल्ताफ खान, शेर खां शेरानी, रशीद कुरैशी, जमाल खान, रमजान,मकबूल अली सहित हुसैन कमेटी बाली के मो. सामीन,मोईन शेख,अय्याज खान,इमरान नायक,सलीम जावेद,आरीफ कुरैशी,नईम खान,सुहैल सहित सैकडों मोमिन मौजूद थे।
बाली. मिलादुन्नबी कांफ्रेंस में नात-ए-पाक पेश करते हुए दक्षिण अफ्रीका से आए बरकारती।
hin_Deva hin_Deva hin_Deva hin_Deva